stanford-oval/wikipedia huggingface dataset:
ניו וסטמינסטר

| --- | --- |

מרכז העיר
 מדינה:  קנדה קנדה
 פרובינציה:  קולומביה הבריטית קולומביה הבריטית
 ראש העיר:  ג'ונתן קאוט
 שפה רשמית:  אנגלית
 תאריך ייסוד:  14 בפברואר 1859
 שטח:  15.63 קמ"ר
 גובה:  60 מטרים
 אוכלוסייה:  ‏
  ‑ בעיר:  78,916 (דירוג: 14 (בפרובינציה), 2021)
  ‑ צפיפות:  4,222.2 נפש לקמ"ר (2011)
 קואורדינטות:  49°12′25″N 122°54′40″W﻿ / ﻿49.2069°N 122.911°W﻿ / 49.2069; -122.911 
 אזור זמן:  UTC -8
 http://www.newwestcity.ca/
  מפת מיקום  מפה מפורטת   (למפת קנדה מוגדלת) אוטווה ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי ניו וסטמינסטר(למפת קנדה רגילה) אוטווה ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי ניו וסטמינסטר(למפת קולומביה הבריטית רגילה) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט ניו וסטמינסטר(למפת קולומביה הבריטית מוגדלת) ויקטוריה ונקובר סארי קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט ניו וסטמינסטר  he tabBackground:;tabBorder:#aaa;defaultTab:0;
ניו וסטמינסטר (באנגלית: New Westminster) היא עיר בפרובינציית קולומביה הבריטית שבמערב קנדה העיר היא חלק ממטרופולין של העיר ונקובר. ניו וסטמינסטר הוקמה ב-1858 כבירת המושבה קולומביה הבריטית והמשיכה להיות במעמד זה עד למיזוגן של השטחים היבשתיים והאיים של המושבה ב-1866. עד לעשור הראשון של המאה ה-20 היא הייתה העיר הגדולה בקולומביה הבריטית, אז עברה אותה ונקובר בגודל אוכלוסייתה.
ניו וסטמינסטר ממוקמת על חצי האי בורארד, על גדתו הצפונית של הנהר פרייזר. היא ניצבת במרחק של 19 ק"מ מדרום-מזרח למרכז ונקובר. שטח העיר הוא 15.3 קמ"ר.
היסטוריה

האזור בו שוכנת ניו וסטמינסטר החל להתפתח באמצע המאה ה-19 בעקבות גילוי זהב. העיר הוקמה ב-14 בפברואר 1859 על ידי מושל קולומביה הבריטית, ג'יימס דאגלס ונקראה בתחילה קווינסבורו. המלכה ויקטוריה העניקה לעיר את שמה הנוכחי על שמו של רובע וסטמינסטר שבלונדון. בשל כך זכתה העיר בכינוי "העיר המלכותית".
ב-1866 אוחדו מושבת קולומביה הבריטית ומושבת האי ונקובר למושבה אחת, מושבת קולומביה הבריטית. כבירתה של מושבה זו נקבעה העיר ויקטוריה שהיא בירתה של פרובינציית קולומביה הבריטית עד היום.
ב-1871 הצטרפה קולומביה הבריטית כפרובינציה השישית של קנדה. העיר זכתה בעקבות כך לפיתוח כלכלי שהואט במקצת לאחר שהתחנה הסופית של מסילת הברזל הקנדית-פסיפית הוקמה בעיר ונקובר, אך סעיף של המסילה נסלל לעיר ב-1886. ב-1898 החריבה שרפה את מרכז העיר.
ערים תאומות

יפן מוריגוצ'י, יפן
הפיליפינים קזון סיטי, הפיליפינים
הרפובליקה העממית של סין ליג'יאנג, הרפובליקה העממית של סין
הרפובליקה העממית של סין זנג'יאנג, הרפובליקה העממית של סין
הרפובליקה העממית של סין ינופו, הרפובליקה העממית של סין
ראו גם

אבא, חכה לי
הערות שוליים

↑  מפקד 2011
| --- | --- |
בקרת זהויות :  NLI: 987007559556605171  GND: 4620337-0  LCCN: n77003186  MusicBrainz: d2b29d0f-7ba6-4dfd-9a2b-9a80bc0bc882  VIAF: 131265421   WorldCat (עם VIAF): 131265421
נעמי בשקנסקי

| --- | --- |

 לידה:  2003 (בת 21 בערך) 
 הדרגה הגבוהה ביותר:  אמנית בינלאומית לנשים 
 מד כושר נוכחי:  1,996 (נכון ל־פברואר 2024) 
 השכלה:  תיכון ניופורט, אוניברסיטת הרווארד 
 מדינה:  ארצות הברית 
 
נעמי בשקנסקי (אנגלית: Naomi Bashkansky; נולדה ב-2003), היא שחמטאית אמריקאית, אלופת העולם בשחמט לבתי ספר (בנות עד גיל 13), אלופת צפון אמריקה לנוער בנות עד גיל 20, ואמנית שח בינלאומית.
קריירה

בשנת 2016 זכתה במקום הראשון באליפות העולם לבתי ספר בשחמט בסוצ'י, והפכה לאלופת צפון אמריקה לנוער בנות עד גיל 20 לשנת 2017 בדאלאס, טקסס. באוקטובר 2018 השיגה את המד כושר של פדרציית השחמט האמריקאית הגבוה ביותר שלה—2126.
אלופת הארץ בקרב בנות עד גיל 8 בשנת 2010. זכתה באליפות ארצות הברית לבנות בשחמט עד גיל 10 בשנת 2013 ועד גיל 12 בשנת 2015. חילקה מקום ראשון באליפות שחמט פאן-אמריקאית לנוער 2013 בברזיל, בקטגוריית בנות עד גיל 10. בשנת 2018 זכתה באליפות צפון אמריקה לבנות.
משנת 2021 סטודנטית למדעי המחשב באוניברסיטת הרווארד.
הערות שוליים

↑  "US Chess: Naomi Bashkansky Wins World Schools Champ Title". 27 בדצמבר 2016. {{cite web}}:  (עזרה)
1 2  "2017 North American Junior Girls U20 Chess Championship Final Ranking".
↑  "FIDE Profile Info - Bashkansky, Naomi".
↑  "2016 World Schools Girls U13 Final Ranking".
↑  אליפות הארץ גיל 8 בנות מדעטק 21/3/2010, באתר חדשות האיגוד הישראלי לשחמט, ‏31/03/2010
↑  "US Chess: All-Girls Champs Win Awards From Kasparov".
↑  "10th Annual KCF All-Girls National Chess Championships". אורכב מ-המקור ב-2013-08-29.
↑  "US Chess: Cross Table for 12th All-Girls National Championship".
↑  "12th Annual KCF All-Girls National Chess Championships". אורכב מ-המקור ב-2015-05-18.
↑  "XXIV Festival Panamericano de Xadrez da Juventude 2013 - Girls U10 Final Ranking".
↑  "US Chess: Queen Power In Santa Clara – Bashkansky Wins North American All Girls". 5 בדצמבר 2018. {{cite web}}:  (עזרה)
↑  "Naomi Bashkansky - Harvard University | LinkedIn".
נטה

| נטה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזי צלילה
סוג:: נטה
שם מדעי
 Netta ‏קאופ, 1829

נטה (שם מדעי: Netta) הוא סוג של עופות מים במשפחת הברווזיים בתת-משפחת ברווזי צלילה.
הברווזים השייכים לסוג זה הם בעלי ראש גדול, בדרך כלל בצבע כתום או אדום, מקור ורוד עבה ורגליים קצרות. הם ניזונים בהשתכשכות, אך יכולים גם לטבול את גופם ולצלול בחיפוש מזון.
הם נפוצים בעיקר באזורים טרופיים או חמימים במים מתוקים.
מיון

נטה אדומת-ראש (Netta rufina) - מצויה בישראל
צולל דרומי (Netta erythrophthalma)
נטה ורודת מקור (Netta peposaca)
ייתכן שנמצא בסוג גם המין ברווז ורוד-ראש (Rhodonessa caryophyllacea), המצוי בסכנת הכחדה חמורה.
נעמי בן עמי

| --- | --- |
אין תמונה חופשית
 לידה:  10 ביוני 1960 (בת 64) צ'רנוביץ, ברה"מ 
 מדינה:  ישראל 
 השכלה:  האוניברסיטה העברית בירושלים  הגימנסיה העברית רחביה 
 פרסים והוקרה:  עיטור הכבוד של מולדובה 
 
נעמי בן עמי (נולדה ב-10 ביוני 1960) היא דיפלומטית ישראלית אשר שימשה כראש ארגון "נתיב".
חייה

נולדה בצ'רנוביץ שבאוקראינה ורוב ילדותה עברה עליה בקזחסטן, שם עבדו הוריה. משפחתה של בן עמי עלתה לישראל בשנת 1973, כשהיא בת 13. המשפחה התגוררה בדימונה ואחר כך בירושלים. בן עמי למדה בגימנסיה העברית בעיר ושירתה כפקידה בפיקוד מרכז. היא למדה יחסים בין-לאומיים ולימודים סובייטים באוניברסיטה העברית בירושלים וכן החלה בלימודים לתואר שני בהיסטוריה רוסית. בן עמי החלה לעבוד במשרד החוץ בשנת 1986 במשרת סטודנטים. היא כיהנה במספר תפקידים דיפלומטים, בין השאר בליסבון וריגה. אחר כך שימשה כיועצת מדינית בשגרירות ישראל במוסקבה. בין השנים 2003 ל-2006 כיהנה כשגרירת ישראל באוקראינה, בין השאר בתקופת המהפכה הכתומה, וכשגרירה לא-תושבת במולדובה, תפקיד שעליו קיבלה את אות מסדר הכבוד (אנ') מנשיא מולדובה ולדימיר וורונין ב-2007.
בן עמי נבחרה לתפקיד ראש נתיב על ידי ועדת איתור מיוחדת בראשות מזכיר הממשלה, ישראל מימון ומונתה על ידי ראש הממשלה אהוד אולמרט והחליפה בתפקיד את צבי מגן. בעת בחירתה שימשה כשגרירת ישראל באוקראינה.
לאחר סיום כהונתה בנתיב (2015) מונתה לדיקרטורית בחברה אפריקה ישראל של איש העסקים לב לבייב.
בן עמי נשואה לאודי, אותו פגשה במשרד החוץ והיא אם לשניים.
הערות שוליים

↑  אנשיל פפר, יוצאת מהמחתרת, באתר הארץ, 14 באוגוסט 2008
↑  "privind conferirea "Ordinului de Onoare" doamnei Naomi BEN-AMI". Ministerul Justiției (ברומנית). 2007-01-24. נבדק ב-2023-02-13.
↑  מינוי הגב' נעמי בן עמי לתפקיד ראש לשכת הקשר – "נתיב", באתר משרד ראש הממשלה, ‏20 באוקטובר 2006
↑  גיל קליאן, לב לבייב מינה עובדת בכירה לשעבר במשרד רוה"מ לדירקטוריון אפריקה, באתר כלכליסט, 20 באוגוסט 2015
מספר מרוכב

תיאור גרפי של מספר מרוכב a+bi כנקודה במישור: הציר  \ {\mathfrak {R}} מתאר את הרכיב הממשי, a, והציר  \ {\mathfrak {I}} מתאר את הרכיב המדומה, b.
במתמטיקה, מספר מרוכב הוא מספר מהצורה  a+bi כאשר  a ו- b הם מספרים ממשיים, ו- i הוא השורש של הפולינום:  x^{2}+1=0, כך שמתקיים:  i^{2}=-1.
המספרים המרוכבים יוצרים את שדה המספרים המרוכבים שמסומן בסימן  \mathbb {C} .
כיוון שהריבוע של כל מספר ממשי הוא אי שלילי, למספרים השליליים אין שורש ריבועי. המספרים המרוכבים מתקבלים על ידי 'המצאת' מספר שאינו ממשי,  i, ושילובו במספרים הממשיים. מספרים מרוכבים, כדוגמת  3+2i, מתקבלים באמצעות הפעולות האריתמטיות הרגילות בין המספרים הממשיים לבין המספר ה'חדש'.
שלא כמו במספרים הממשיים, מעל המספרים המרוכבים יש שורש לכל פולינום, לא רק למשוואה  x^{2}=-1, שעל מנת למצוא לה פתרון הוגדר  i מלכתחילה, אלא גם למשוואות כמו  x^{6}+x^{2}+1=0 או אפילו  x^{5}+(2-i)x+7i=0. תכונה זו של שדה המספרים המרוכבים מנוסחת במשפט היסודי של האלגברה, והיא שהופכת את המספרים המרוכבים למרכזיים כל כך במתמטיקה המודרנית.
היסטוריה

יצירתם של המספרים המרוכבים, בתחילת המאה ה-16, מיוחסת לג'ירולמו קרדאנו, שנעזר בהם כדי לפתור את המשוואה ממעלה שלישית. המספרים הוגדרו במפורש, בשנת 1572 על ידי רפאל בומבלי. באותה עת נחשבו מספרים כאלה ללא אמיתיים. מתמטיקאים התקשו לקבל את המושג החדש, והדבר בא לידי ביטוי גם בשם שניתן להם. דקארט, הראשון שהשתמש במושג "מספר מדומה" בשנת 1637, התייחס בכך למה שקרוי כיום "מספר מרוכב". המספרים המרוכבים נכנסו למתמטיקה באופן מלא בעקבות עבודותיהם של אוילר וגאוס.
הגדרה פורמלית של המספרים המרוכבים

כל מספר מרוכב  z ניתן להציג (באופן יחיד) כסכום  z=a+bi, כך ש- a ו- b הם מספרים ממשיים ו- i הוא היחידה המדומה, המקיימת את התנאי  i^{2}=-1. בניסוח זה,  a נקרא החלק הממשי של המספר, ומסומן  \operatorname {Re} (z)={\mathfrak {R}}(z)=a; באופן דומה  bi הוא החלק המדומה של  z, ומסמנים  \operatorname {Im} (z)={\mathfrak {I}}(z)=b
מזהים כל מספר מרוכב  a+bi עם הזוג הסדור  (a,b) (או, באופן שקול, עם נקודה במישור האוקלידי), ומגדירים פעולות חיבור וכפל מיוחדות על נקודות אלו. כתוצאה מכך מתקבל שדה אלגברי. (לפרטים נוספים על הבנייה ראו שדה המספרים המרוכבים ולהסבר כללי על שיטת הרחבה זו ראו הרחבת שדות). ניתן לייצג מספרים מרוכבים בצורה גאומטרית על גבי מערכת צירים קרטזית במישור המרוכב.
בחירת השמות 'מספר מדומה' מול 'מספר ממשי' מקורה בחוסר האמון שניתן בתחילה למספרים המרוכבים ובתחושה שהם מציאותיים פחות מהמספרים הממשיים. תחושה זו אינה שוללת את תקפותם כמספרים, ובתקופות שונות שרר חוסר אמון גם במספרים השליליים, ואחריהם במספרים הממשיים שאינם רציונליים.
אריתמטיקה של מספרים מרוכבים

המספרים המרוכבים מקיימים
כמו כן נהוג להגדיר:
ערך מוחלט:  \ |z|=|a+bi|={\sqrt {a^{2}+b^{2}}} - הערך המוחלט מציין את "גודלו" של המספר המרוכב (מרחקו מן הראשית, כאשר מסתכלים על המספר כעל נקודה במישור המרוכב).
צמוד מרוכב:  \ z^{*}={\bar {z}}=(a+bi)^{*}=a-bi
ואז מתקיים:  \ |z|^{2}=z\cdot {\bar {z}}. תכונה זו מאפשרת לבצע את פעולת החילוק בין שני מספרים מרוכבים באופן הבא (תחת ההנחה שהמכנה הוא מספר מרוכב שאינו אפס, מה שמבטיח באופן מיידי שגם הצמוד של המכנה הוא מספר מרוכב שאינו אפס) :  {\frac {a+bi}{c+di}}={\frac {(a+bi)\cdot (c-di)}{(c+di)\cdot (c-di)}}={\frac {(a+bi)\cdot (c-di)}{|c+di|^{2}}}={\frac {ac+bd}{c^{2}+d^{2}}}+{\frac {bc-ad}{c^{2}+d^{2}}}i.
את פעולת החיסור בין שני מספרים מרוכבים ניתן להגדיר בקלות בדומה להגדרת פעולת החיבור:  \ (a+bi)-(c+di)=(a-c)+(b-d)i.
הצגה קוטבית

מספר מרוכב שאינו אפס ניתן להציג גם באמצעות המרחק שלו מהראשית והזווית שהוא יוצר עם הכיוון החיובי של הציר הממשי, כלומר עם ציר x (אם המספר הוא אפס, אז הזווית אינה נקבעת באופן יחיד: ניתן לקחת כל זווית שהיא). הצגה זו נקראת הצגה קוטבית (או הצגה פולרית או הצגה טריגונומטרית). על ידי שימוש בטריגונומטריה, ובסימון  \ r=|z| מקבלים  \ z=r(\cos \theta +i\sin \theta ). באמצעות נוסחת אוילר ניתן לכתוב זאת גם כ- \ z=re^{i\theta } כאשר את הזווית  \ \theta  (שנקראת ארגומנט) ניתן לקבל על ידי הנוסחה  \ \theta =\arctan \left({\frac {b}{a}}\right) (הנוסחה נשארת נכונה גם אם  a=0, ואז יש שתי אפשרויות, כתלות בסימן של  b: אם  b>0, אז   \theta =\pi /2, ואם  b<0, אז  \theta =3\pi /2) ואת  r (שנקרא הערך המוחלט) על ידי הנוסחה  r=|z|=|a+bi|={\sqrt {a^{2}+b^{2}}}. כמו כן  e הוא בסיס הלוגריתם הטבעי, על כל התכונות האלגבריות המשתמעות מכך. בחלק מהספרים מסומן לעיתים  z=r\cdot cis\theta  (כאשר  cis\theta =\cos \theta +i\sin \theta ).
צורת הצגה זו שימושית ביותר. למשל, בהינתן ההצגה הקוטבית של מספר מרוכב פעולות הכפל והחילוק הופכות נוחות ומהירות יותר, מאחר שניתן להיעזר בחוקי חזקות. לדוגמה, בהינתן שני מספרים מרוכבים הנתונים בהצגתם הקוטבית  z_{1}=r_{1}e^{i\theta _{1}},z_{2}=r_{2}e^{i\theta _{2}} נוכל לבצע את פעולת הכפל ביניהם באופן הבא:  z_{1}\cdot z_{2}=r_{1}e^{i\theta _{1}}\cdot r_{2}e^{i\theta _{2}}=r_{1}r_{2}e^{i\left(\theta _{1}+\theta _{2}\right)}. פעולת החילוק תיתן  {\frac {z_{1}}{z_{2}}}={\frac {r_{1}}{r_{2}}}e^{i\left(\theta _{1}-\theta _{2}\right)}.
מפעולת הכפל בהצגה הפולרית ניתן לראות שכפל במספר מרוכב עם ערך מוחלט 1 וארגומנט  \ \theta , משמעה סיבוב המספר המרוכב הנכפל בזווית   \ \theta .
כמו כן, ניתן להשתמש בנוסחת דה-מואבר (לפיה  (r(\cos \theta +i\sin \theta ))^{n}=r^{n}(\cos(n\theta )+i\sin(n\theta ))) על מנת למצוא שורש של מספר מרוכב (ראו פירוט בערך שורש של מספר).
שימושים

יש בעיות רבות במתמטיקה ובפיזיקה שקל יותר לתאר ולפתור בעזרת מספרים מרוכבים, גם כאשר אין למספרים אלו זכר בניסוח הבעיה ואף לא בתוצאה הסופית שלה.
שימושים > שימושים במתמטיקה

המספרים המרוכבים הומצאו במקור כדי לפתור משוואות פולינומיות, כגון משוואה ממעלה שלישית, או המשוואה  x^{2}+1=0. מאוחר יותר התגלה, שלכל פולינום בעל מקדמים שהם מספרים מרוכבים יש שורש שהוא מספר מרוכב.
באמצעות משפט השארית אפשר לחשב אינטגרלים ממשיים, בייחוד אינטגרלים מוכללים (המכונים גם לא-אמיתיים או לא-נאותים) על כל הישר הממשי: מאפס (או מינוס אינסוף) עד אינסוף.
כמו כן, באמצעות ההצגה הקוטבית ניתן לפתור גם משוואות דיפרנציאליות.[דרושה הבהרה]
פונקציית זטא של רימן, שהיא פונקציה מרוכבת, קשורה באופן מפתיע להתפלגות של מספרים ראשוניים (ראו גם השערת רימן).
שימושים > דוגמאות לשימושים בפיזיקה ובהנדסת חשמל

בפיזיקה הקלאסית ניתן להשתמש בהצגה הקוטבית של מספרים מרוכבים בפתירת משוואות התנועה של מתנד הרמוני, שהן משוואות דיפרנציאליות. כמו כן הרבה פעמים נוח לחישובים לייצג גלים בצורה מרוכבת (לרוב מתייחסים לחלק הממשי בלבד כגודל בעל משמעות פיזיקלית).
במכניקת הקוונטים, בסיס המצבים של כל מערכת כלול במרחב הילברט מעל המספרים המרוכבים. לכל פונקציית גל יש מופע מרוכב שלא משפיע על גודל המשרעת שלה אלא רק על "כיוון" הגל, ומאפשר לה להתאבך עם פונקציות גל אחרות. אף על פי כן, ההסתברות למדידת גודל פיזיקלי מדיד מסוים היא תמיד ממשית ולא-שלילית.
מספרים מרוכבים שימושיים במיוחד גם בתיאור גדלים מחזוריים, באופטיקה פיזיקלית, בתורת החשמל ובהנדסת אלקטרוניקה. בתחומים אלה משתמשים בפאזורים (גדלים מרוכבים הכוללים משרעת ומופע). בשני התחומים האחרונים נהוג לסמן את החלק המרוכב באות  \ j במקום באות  \ i, הואיל וזו כבר משמשת בהם לסימון זרם.
ראו גם

i (מספר)
הכללות של המספרים המרוכבים: אלגברת קווטרניונים (ובפרט אלגברת הקווטרניונים של המילטון), אלגברת אוקטוניונים (ובפרט אלגברת האוקטוניונים של קיילי).
הערות שוליים

↑  או בקצרה  \ z=r(cis\theta )
↑  הגדרה זו של  \theta  אינה לגמרי מדויקת: הזווית  \theta  בהצגה הקוטבית מהווה באופן כללי את הסטייה ברדיאנים מציר x החיובי במישור המרוכב, הנמדדת לפי הכיוון המנוגד לכיוון השעון. כיוון שהתמונה של הפונקציה  \arctan  היא  \left(-{\frac {\pi }{2}},{\frac {\pi }{2}}\right), היא לא מכסה את כל טווח הערכים האפשרי לזווית  \theta . ניתן לראות זאת גם על ידי כך שההגדרה לא מבדילה בין הזווית המתקבלת ממספר מהצורה  \alpha +\beta i לבין זו שמתקבלת מהמספר  -\alpha -\beta i. לצורך התיקון, כאשר החלק הממשי של המספר שלילי, מגדירים  \theta =\arctan \left({\frac {b}{a}}\right)+\pi . לטיפול מלא בבעיית קביעת הזווית, ראו קואורדינטות קוטביות#מציאת הזווית.
↑  בהקשר זה, מספר מרוכב שהחלק המדומה שלו שווה לאפס שקול למספר ממשי.
| מערכות מספרים |
| --- | --- | --- |
| מספרים | המספרים הטבעיים  \mathbb {N}  (מערכת פאנו) • חוג המספרים השלמים  \mathbb {Z}  (מספרים חיוביים ושליליים, מספר שלם) • שדה המספרים הרציונליים  \mathbb {Q}  (מספר רציונלי, מספר אי-רציונלי) • שדה המספרים הממשיים  \mathbb {R}  (הישר הממשי, מספר ממשי) • שדה המספרים המרוכבים  \mathbb {C}  (המישור המרוכב, מספר מרוכב, מספר מדומה) |  |
| הרחבות של חוג המספרים השלמים | חוג השלמים של גאוס  \ \mathbb {Z} [i] • חוג השלמים האלגבריים  \ {\overline {\mathbb {Z} }} • חוג השלמים של אייזנשטיין  \ \mathbb {Z} [\omega ] |  |
| הרחבות של שדה המספרים הרציונליים | שדה מספרים • שדה המספרים הניתנים לבנייה • שדה המספרים האלגבריים  \ {\overline {\mathbb {Q} }} (מספר אלגברי, מספר טרנסצנדנטי) • שדה המספרים ה-p-אדיים  \mathbb {Q} _{p} (מספר p-אדי) • שדה ציקלוטומי |  |
| מעבר למרוכבים | אלגברת קווטרניונים (אלגברת הקווטרניונים של המילטון  \ {\mathbb {H} }) • אלגברת אוקטוניונים (אלגברת האוקטוניונים של קיילי  \ {\mathbb {O} }) • אלגברות קיילי-דיקסון |  |
| --- | --- |
בקרת זהויות :  NLI: 987007538749605171  BnF: cb11981946j (data)  GND: 4128698-4  LCCN: sh85093211  LNB: 000082623  NDL: 00563643  NKC: ph121761
משרד התרבות (צרפת)

| --- | --- |


 מידע כללי
 מדינה:  צרפת 
 תחום שיפוט:  צרפת 
 סוכנות אם:  ממשלת צרפת 
 סוכנות בת:  Institut de Recherche de Chimie Paris 
 תאריך הקמה:  1959 
 מנהל:  פרנק ריסטר 
 מטה מרכזי:  פאלה רויאל היה תיאטרון במאה ה17 
 עובדים:  9,528 full-time equivalent (נכון ל־2022) 
 www.culture.gouv.fr
 קואורדינטות:  48°51′45″N 2°20′20″E﻿ / ﻿48.8623913°N 2.3388968°E﻿ / 48.8623913; 2.3388968
 he
 
משרד התרבות (בצרפתית: Ministère de la Culture) הוא משרד בממשלת צרפת הממונה על פיתוח התרבות במדינה ולשמור על הזהות הצרפתית באמצעות קידום והגנה על האמנויות (חזותית, פלסטית, תיאטרלית, מוזיקלית, מחולית, אדריכלית, ספרותית, טלוויזית וקולנועית) על אדמת המדינה ומחוצה לה. בין השאר המשרד אחראי על המוזיאונים הלאומיים בצרפת. תקציבו מוקדש בעיקר לניהול הארכיון הלאומי (שמפוזר בשישה אתרים לאומיים ומאה מתקני אחסון מבוזרים) ולמרכזי התרבות האזוריים.
המטה הראשי של המשרד נמצא בפאלה רויאל ברובע הראשון של פריז ברחוב דה ואלואה. בראשו עומדת שרת התרבות וחברת הקבינט. השרה הנוכחית היא רימא עבדול-מלכ שמכהנת מאז מאי 2022.
היסטוריה

משרד התרבות המודרני נוסד בידי שארל דה גול בשנת 1959 והשר הראשון היה הסופר אנדרה מאלרו. מלרו היה אחראי למימוש רעיון "הזכות לתרבות", רעיון ששולב בחוקה של צרפת ובההכרזה לכל באי עולם בדבר זכויות האדם. לשם כך מלרו הקים מרכזי תרבות אזוריים רבים ברחבי צרפת ונתן חסות באופן פעיל לאמנויות. הטעם האמנותי של מאלרו כלל את האמנות המודרנית ואת האוונגרד, אך בסך הכל הוא נשאר שמרני.
תחת הנשיא פרנסואה מיטראן כיהן שר התרבות ז'אק לאנג. לאנג תמך גם בתרבות פופולרית, שכללה ג'אז, רוקנרול, מוזיקת היפ הופ, גרפיטי, סרטי הנפשה, ספרי קומיקס, אופנה ואוכל. לאנג נודע באמירה כי "économie et culture, même combat" ("כלכלה ותרבות: זה אותו מאבק"). בנוסף ליצירת "חג המוזיקה", לאנג פיקח על בניית הספרייה הלאומית של צרפת, מוזיאון הלובר החדש, המכון הערבי העולמי, מוזיאון ד'אורסה, האופרה בסטיליה, גרנד ארש ומבנים בפארק דה לה וילט.
בתקופת השר ז'אק טובון נחקקו חוקים לשמירה על השפה הצרפתית, הן בפרסומות (כל המודעות חייבות לכלול תרגום לצרפתית) והן ברדיו (35% שירים בתחנות רדיו צרפתיות חייבים להיות בצרפתית).
פעילויות

משרד התרבות מארגן או מממן מספר אירועי תרבות, ובהם חג המוזיקה ופסטיבל אביניון.
הערות שוליים

↑  "Accueil". Ministère de la Culture (בצרפתית). אורכב מ-המקור ב-11 במאי 2016. נבדק ב-7 במאי 2016. Nous contacter: 3, rue de Valois, 75001 Paris {{cite web}}:  (עזרה)
↑  "Monuments historiques: édifice / site: Domaine national du Palais-Royal (ancien Palais Cardinal), comprenant Conseil d'Etat, Conseil Constitutionnel, Ministère de la Culture, théâtre de la Comédie Française". Base Mérimée (בצרפתית). נבדק ב-7 במאי 2016. place du Palais-Royal ; 1 à 7 rue de Valois ; 2 à 8 rue de Montpensier ; place Colette. {{cite web}}:  (עזרה)
| --- | --- |
בקרת זהויות :  NLI: 987009348978705171  BnF: cb11868511w (data)  ISNI: 0000 0001 2348 7710  LCCN: n83033984  SUDOC: 026437414  VIAF: 127775066   WorldCat (עם VIAF): 127775066 
אחד מששת אתרי הארכיון הלאומי של צרפת המופעלים על ידי משרד התרבות בפיירפיט-סור-סן
נים (כלי דם)

| --- | --- |

 שיוך:  microvessel, region of vascular tree organ, ישות אנטומית מסוימת 
 תיאור ב:  המילון האנציקלופדי ברוקהאוס ואפרון 
 מזהים
 לטינית (TA98):  vas capillare 
 טרמינולוגיה אנטומיקה:  A12.0.00.025 
 TA2 (2019):  3901 
 טרמינולוגיה היסטולוגיקה:  H3.09.02.0.02001 
 FMA:  63194 
 קוד MeSH:  A07.015.461.165 
 מזהה MeSH:  D002196 
 מערכת השפה הרפואית המאוחדת:  C0006901 
 
נים מחבר בין עורק לווריד
נים הוא כלי הדם הקטן ביותר במחזור הדם, קוטרו נע בין 5 ל-10 מיקרומטר. הדם מוזרם לנים מהעורק וממשיך ממנו לווריד. הנימים מגיעים לכל הרקמות והתאים החיים בגוף, כאשר כל תא כזה צמוד לנים אחד או יותר. תפקיד הנים לאפשר חילוף חומרים בין הדם לתאים.
התאמה לתפקיד

דופן: דופן הנים דקה מאוד והיא מורכבת משכבה אחת בלבד של תאי אנדותל, המאפשרת מעבר יעיל של חמצן, פחמן דו-חמצני, מים, חומרי מזון ופסולת דרכו.
קוטר: קוטרו של הנים קטן במעט מקוטרו של תא דם אדום: על כן, תאי הדם האדומים זורמים בנימים בטור, תוך כדי שהם מתקפלים מעט. כתוצאה מכך שטח רב יחסית מתא הדם האדום בא במגע ישיר עם דופן הנים, ומתאפשר חילוף החומרים בדיפוזיה עם הסביבה שמחוץ לנים.
קצב הזרימה: קצב הזרימה בנימים הוא האיטי ביותר ביחס ליתר כלי הדם, זאת מפני שסך שטח החתך של הנימים גדול מסך שטח החתך של כלי הדם המובילים אליהם. כמות נוזל זהה עוברת הן בעורקים והן בנימים בזמן נתון, אך מכיוון ששטח חתך הנימים הכולל גדול יותר, קצב הזרימה בנימים נמוך יותר. הזרימה האיטית בנימים מאפשרת פעפוע יעיל מאוד.
תפקידים נוספים

בריאות מתבצע חילוף חומרים בין הנימים לנאדיות הריאה אליהן הם צמודים, פחמן דו-חמצני עובר מהנים לנאדית וחמצן עובר מהנאדית לנים.
כך גם במעי הדק חומרי מזון כגון חומצות אמינו, חומצות שומן וגלוקוז עוברים לזרם הדם בנימים.
בכליות מתבצע טיהור הדם, חומרים רעילים לגוף יוצאים מהנימים לכיוון שלפוחית השתן לשם הפרשה מן הגוף.
סוגי נימים

Continuous - נים אשר החדירות בו מוגבלת כמעט במלואה, יוצאים ממנו חלקיקים קטנים שחלקם יוצאים מבין התאים (אלו שלא מסיסים בשומן) על ידי בועיות וחלקם יוצאים דרך הממברנה (המסיסים בשומן). סוג נים זה ניתן למצוא ברקמות שונות כמו בריאות ובשרירים.
Fenestrated - נים אשר החדירות בו מוגבלת למחצה. בנים זה יוצאים רוב החלקיקים פרט לחלבונים ולתאי דם אדומים. נים זה ניתן למצוא במעי ובגלומרולוס.
Sinusoidal - נים אשר החדירות בו אינה מוגבלת כלל. כל החלקיקים הנמצאים בנים זה יכולים לצאת. נים זה ניתן למצוא בכבד טחול ומח העצם. בכבד ניתן לראות כי הנוזל החוץ תאי של הכבד דומה לזה של הפלזמה.
לאורך נים אחד, יכולים להיות כמה סוגים (continuos, fenestrated, sinusodial).
תפקיד חשוב נוסף לנימי הדם: לאורך נימי הדם, פלסמת הדם יוצאת דרך דופן הנים ונספגת מחדש, אך רק 90% ממנה חוזר אל מחזור הדם, 10% הנותרים משמשים ליצור הנוזל הלימפטי.
נופילד אוקספורד טקסי

| --- | --- |

Nuffield Oxford Taxi
 מאפיינים כלליים
 נקרא גם:  Nuffield Oxford  Wolseley Oxford Taxicab
 יצרן:  Nuffield
 שנות ייצור:  1947 – 1953
 יחידות שיוצרו:  1,926
 הרכבה:  בריטניה בריטניה
 מודל קודם:  Morris-Commercial G2SW
 חברת אם:  Nuffield Organization (אנ') (עד שנת 1950)  British Motor Corporation (אנ') (משנת 1950)
 אורך:  4,255 מ"מ
 רוחב:  1,676 מ"מ
 בסיס גלגלים:  2,731 מ"מ
 מפרט טכני
 מנוע:  4 צילינדרים, 1,802 סמ"ק
 הילוכים:  תמסורת ידנית - 4 מהירויות
נופילד אוקספורד טקסי (באנגלית: Nuffield Oxford Taxi, ידועה גם בשם: Wolseley Oxford Taxicab) היא מונית מתוצרת Nuffield, חברת בת של Nuffield Organization (אנ') אשר יוצרה בבריטניה לאחר מלחמת העולם השנייה בין השנים 1947 – 1953.
אב הטיפוס של הדגם "נופילד אוקספורד טקסי" נבנה על ידי Morris Commercial Cars (אנ').
תכנון הדגם "נופילד אוקספורד טקסי" ובניית הדגמים הראשונים התבצע במפעל Wolseley Motors (אנ'). בשנת 1950 Nuffield התמזג עם אוסטין והוקם קונצרן  הרכב הבריטי British Motor Corporation (אנ') (שם רשמי: The British Motor Corporation Limited, קיצור: BMC).
"נופילד אוקספורד טקסי"

דגם "נופילד אוקספורד טקסי" הוצג לראשונה בתערוכה המוטורית המסחרית בשנת 1947.
ב-20 בנובמבר 1947 בחתונתה של הנסיכה אליזבת השנייה עם הנסיך פיליפ צי מוניות חדשות מדגם "נופילד אוקספורד טקסי" שירתו לשאת אורחים לחתונתם בכנסיית וסטמינסטר שבמרכז לונדון.
דגם "נופילד אוקספורד טקסי" מהסדרה השלישית, צולם לסרט "Distant Voices, Still Lives" בשנת 1988.
סדרות

סדרה ראשונה - יוצרה בין השנים 1947 – 1948.
סדרה שנייה - יוצרה בשנת 1949.
סדרה שלישית - יוצרה בין השנים 1950 – 1953.
תמונות

"נופילד אוקספורד טקסי", סדרה שלישית
"נופילד אוקספורד טקסי"
"נופילד אוקספורד טקסי"
הערות שוליים

↑  David Culshaw, Peter Horrobin, The Complete Catalogue of British Cars 1895-1975, Dorchester, Regno Unito, Veloce Publishing PLC, 1997, ISBN 1-874105-93-6.
↑  היסטוריה של אוסטין-רובר austin-rover.co.uk/index
↑  Nick Georgano, Bill Munro, The London Taxi, Shire Publications, 2008, ISBN 978-0-7478-0692-9.
↑  "נופילד אוקספורד טקסי", סדרה 3 בסרט "Distant Voices, Still Lives", שצולם בשנת 1988 imcdb.org/v592889
↑  "נופילד אוקספורד טקסי" - תמונה pinterest.com
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נופילד אוקספורד טקסי".